CELEX: E2013P0001
Language: fi
Date: 2013-02-13 00:00:00
Title: Míla ehf:n 13 päivänä helmikuuta 2013 EFTAn valvontaviranomaista vastaan nostama kanne (Asia E-1/13)

9.5.2013   
            
            
               FI
            
            
               Euroopan unionin virallinen lehti
            
            
               C 132/13
            
         Míla ehf:n 13 päivänä helmikuuta 2013 EFTAn valvontaviranomaista vastaan nostama kanne
   (Asia E-1/13)
   2013/C 132/08
   Míla ehf., asiamiehinään asianajaja Espen I. Bakken ja asianajaja Thomas Nordby asianajotoimistosta Arntzen de Besche Advokatfirma AS, Bygdøy allé 2, 0204 Oslo, Norja, on nostanut 13 päivänä helmikuuta 2013 EFTAn tuomioistuimessa kanteen EFTAn valvontaviranomaista vastaan.
   Kantaja pyytää EFTAn tuomioistuinta
   
               1.
            
            
               kumoamaan EFTAn valvontaviranomaisen päätöksen N:o 410/12/KOL 1 artiklan,
            
         
               2.
            
            
               velvoittamaan viranomaisen korvaamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantaja vaatii, että EFTAn tuomioistuin kumoaa EFTAn valvontaviranomaisen 21 päivänä marraskuuta 2012 antaman päätöksen N:o 410/12/KOL, jossa päätetään lopettaa asian käsittely aloittamatta muodollista tutkintamenettelyä siitä, oliko aiemmin NATOn lukuun operoitujen valokuitujen tuettu vuokraaminen Vodafonelle valtiontukea.
            
         
               —
            
            
               Riidanalainen päätös tehtiin seurauksena Míla ehf:n valituksesta, joka koski oletettua sääntöjenvastaista valtiontukea, jota Islannin ulkoasiainministeriö oli myöntänyt tukemalla aiemmin NATOn lukuun operoitujen kahden valokuidun vuokraamista. EFTAn valvontaviranomainen katsoi päätöksessään, että Islannin ulkoasiainministeriön puolustusviraston ja Og fjarskiptin (josta käytetään myös nimitystä ”Vodafone”) 1 päivänä helmikuuta 2010 tekemä vuokrasopimus valokuidun käyttämisestä ei ollut ETA-sopimuksen 61 artiklan 1 kohdassa tarkoitettua valtiontukea, ja lopetti asian käsittelyn ilman lisätutkimuksia.
            
         
               —
            
            
               Kantaja väittää muun muassa, että
               
                           —
                        
                        
                           riidanalainen päätös perustuu tosiseikkojen virheelliseen arviointiin ja asiaa koskevan oikeuskäytännön virheelliseen soveltamiseen,
                        
                     
                           —
                        
                        
                           EFTAn valvontaviranomainen jätti aloittamatta muodollisen tutkintamenettelyn myönnetystä tuesta, sekä
                        
                     
                           —
                        
                        
                           EFTAn valvontaviranomainen ei ole esittänyt riittäviä perusteluja päätelmilleen.